Die warm verwelkoming, 'n super skoon en gerieflike kamer, yskoue water en lekker glasie rooiwyn, was die begin van 'n goeie verblyf. Die ontspanne atmosfeer by die swembad het die smaaklike ontbyt nog meer aangenaam gemaak. Baie dankie.
Die hele dorp se krag was af toe ons daar aankom, wat nogal 'n groot uitdaging was, veral vir ons gasvrou. Aangesien Onse Rus 'n pragtige ou herehuis is, is daar nie groot vensters om lig in die kamers te gooi nie. Gelukkig is daar 'n mooi tuin, swembad en patio om buite te sit. Lisa kan daaraan dink om LED-ligte aan te skaf vir die kamers (die olielamp was 'n bietjie eina) en 'n flitslig om gaste te help om deur die dorp te loop in pikdonker, (maar die sterre was ongelooflik mooi). Die krag het 23.00 aangekom en van toe af was dit net 'n groot plesier. Lisa is 'n baie behulpsame, vriendelike, pragtige gasvrou en die ontbyt was heerlik.
Heerlik rustig en baie veilig. Gemaklik geleë. Heerlike afkoeling in die swembad. Baie lekker ontbyt in die rustigheid van die tuin.
Lisa is 'n baie vriendelike en gawe persoon. Sy het regtig uit haar pad gegaan om vir ons eetplekke ens. te bespreek. Sal haar definitief baie sterk aanbeveel. Dankie Lisa, ons het heerlik gekuier. Jy is 'n ster!
Lisa was 'n skitterende gasvrou en het baie waarde toegevoeg tot ons verblyf. Drie kamers was baie goed toegerus, ruim en gerieflik. Die vierde kamer was baie meer basies en die badkamer nie heeltemal op standaard nie. Daar behoort 'n tarief verskil te wees tussen die ander drie en hierdie kamer. Die personeel was baie behulpsaam en vriendelik en altyd beskikbaar. Groot sorg word gegee aan die netheid van die gastehuis. Sal beslis die gastehuis aanbeveel vir toeriste.
Dit was 'n plesier om hier te kon oornag. Dis pragtig en skoon met fantastiese ontbyt onder die bome wat wemel van die voëls, langs die swembad, persoonlik deur die eienaar bedien. Ons het dit baie geniet!
Onder die bome in 'n pragtige tuin kon ons heerlik rus. Goeie ligging. Wonderlike ontbyt. Ruim kamers. Lisa is hartlik en gasvry. Sy het uit haar pad gegaan om ons tyd so lekker as moontlik te maak.
Lisa is 'n fantastiese gasvrou. Sy het ons lekker bederf met ontbyt, sy is aangenaam en vriendelik. Die plek is ruim en die kinders het veral die katte geniet! Sal weer teruggaan.
Die hele verblyf, ontvangs, diens, omgewing, ontbyt, hartlikheid was 10 uit 10. Ek beveel dit baie sterk aan en sal graag self weer daar oorbly.
Twee lekker nagte met 'n groep van ses verdere vriende as deel van 'n kort vakansiereis deur die Klein Karoo.
Ons verblyf was baie aangenaam, met puik diens en uitstekende ligging. Die kamers was skoon en netjies, en die swembad was 'n spesiale bonus.
Vir 'n ou historiese gebou vanaf 1820 word die plek uitsonderlik goed bestuur. Dit was netjies en gerieflik. Ons is gasvry ontvang en die eienaar het baie moeite vir ons gedoen ... spesiaal gereël dat ons vroeg ontbyt (wat besonder lekker was) nuttig om die lang pad aan te durf.
Die personeel is baie vriendelik en hulpvaardig. Hulle het voor die tyd alreeds 'n etebespreking vir aandete vir ons gemaak by 'n baie goeie restaurant. Daar was baie muskiete in die kamers, maar andersins was dit aanvaarbaar.
Ons het ons verblyf in Prins Albert terdeë geniet. Die eetplekkies was baie interessant met al die ware wat te koop aangebied word, en die kos by die "Gallery" was van uitstaande gehalte. 'n besoek aan die Bergwaterkelder was ook die moeite werd en hul wyne is van hoogstaande gehalte. Op ons terugreis het ons die Swartbergpas oorgesteek en dit was 'n belewenis!